бр.06-355-595/18-III

На основу члана 167. став 2- Закона о општем управном поступку („Службени гласник РС“, бр.18/2016), члана 57. Статута општине Гаџин Хан ( „Службени лист града Ниша“, бр.63/08, 31/11, 46/12 и 36/13), члана 3. Одлуке о општинском већу општине Гаџин Хан ( „Службени лист града Ниша“, бр.83/2008 и 79/2017), у поступку одлучивања по жалби Берислава Илића из Малог Крчимира и Константина Илића из Малог Крчимира број:355-176/18-IV/02 од 12.03.2018. године

Општинско веће општине Гаџин Хан на својој 111. седници ( стоједанаестој седници) одржаној дана 05. марта 2019. године, донело је

 **Р Е Ш Е Њ Е**

**ОДБИЈА СЕ** жалба Берислава Илића из Малог Крчимира и Константина Илића из Малог Крчимира против решења Општинске управе Гаџин Хан- Службе за привреду и инспекцијске послове-комуналне иснпекције број:355-176/18-IV/02 од 12.03.2018. године, као неоснована.

**О б р а з л о ж е њ е**

Против решења Општинске управе општине Гаџин Хан-Службе за привреду и инспекцијске послове-комуналне иснпекције број:355-176/18-IV/02 од 12.03.2018. године, којим се одбацује захтев поднет од стране браће Илић Берислава и Константина из Малог Крчимира, а у којем окривљују општину Гаџин Хан да је извршила нелегалне радове на њиховим парцелама и у исте извезла већу количину комуналног отпада приликом изградње некатегорисаног пута који води од Малог Крчимира па до врха Суве планине, због ненадлежности, жалбу су изјавили Берислава Илића из Малог Крчимира и Константина Илића из Малог Крчимира, побијајући наведено првостепено решење у целости.

Жалбом су затражили да Општинско веће општине Гаџин Хан на основу члана 84. став 1., став 2. и став 5., члана 85. став 1. тачка 13) и тачка 16), члана 86. став 1. тачка 20. и тачка 51) Закона о управљању отпадом забрани ( „Службени гласник РС“, број 36/09, 88/10 и 14/16) забрани општини Гаџин Хан и мештанима Малог Крчимира складиштење и одлагање отпада на парцелама бр.778 и бр.817 укупне површине 20.144м2, на мзв.“Циганка“ К.О Мали Крчимир, које су власништво њиховог оца Илић Стојана и да наложи општини Гаџин Хан уклањање отпада са наведених працела.

Жалбом побијају првостпено решење због погрешне примене материјалног права сматрајући да је комунални испектор као првостпени орган погрешно применио одредбе Закона о општем управном поступку које регулишу одбацивање захтева због ненадлежности у ситуацији када не може да се утврди ко је надлежан, а није применио одредбе Закона о управљању отпадом.

Наводе да су њихове парцеле постале погодно место јер је створен простор на њима за складиштење и одлагање отпада зато што је општина Гаџин Хан приликом изградње пута Мали Крчимир Сува планина самовласно без њиховог знања копала земљу и ископала велику количину земље на њиховим парцелама, да би се том земљом са њихових парцела напунио одређени део пута који се налази у близини њихових парцела у правцу насеља Мали Крчимир од места где преко пута кроз пропусте протиче водоток у правцу насеља Мали Крчимир у дужини око 200 метара, што се може утврдити како наводе жалбом, испитивањем земље на њиховим парцелама и сведочењем мештана Малог Крчимира.

Жалбом су указали: „ Отпад на нашим парцелама - парцела број 778 и парцела број 817 истерали су и истерују мештани Малог Крчимира општине Гаџин Хан који раде креч после печања кречана успутно када иду у Суву планину за камен за наредну кречану кога довозе из Суву Планину“.

Даље су навели да су општински органи општине Гаџин Хан њиховом оцу Илић Стојану власнику њихових парцела „ усмено“ обећавали неколико година да ће се овај проблем решити, али пошто није на тај начин решен овај проблем, да су као породица били приморани да подношењем писаних захтева колико буде требало траже решавање овог проблема од надлежних органа, чија надлежност буде утврђена и то било органа општине Гаџин Хан или орган Републике Србије или судови Републике Србије.

Најавили су подношење захтева Министарству заштите животне средине, Републичкој инспекцији за заштиту животне средине нишавског управног округа, Републичкој управној инспекцији нишавског управног округа, за вршење инпекцијског надзора у општини Гаџин Хан у вези са обављањем поверених послова.

На крају су објаснили да је њихов отац Илић Стојан преминуо 17.01.2017. године и да су они његови наследници наводећи одредбе Закона о налслеђивању, без доставе решења о наслеђивању.

Жалба је неоснована.

Увидом у службену белешку инспектора за заштиту животне средине Љубише Павловића број: 355-176/18-IV/02 од 09.03.2018. године утврђује се да је инспектор изашао на лице места и утврдио да се на парцелама из захтева види већа количина избачене шљаке из ложишта кречана и сличне материје за коју су подносиоци захтев аизјавили да не знају тачно ко је то све овде избацио, да је површина парцеле огољена и да се испод набацаног шута види стеновито тле те да је тешко сада рећи да ли је парцела имала такав изглед и пре извођења радова на изградњи пута или је до скидања плодног слоја земље дошло накнадно, јер су радови на изградњи наведеног пута изведени пре више година а тек сада је поднет захтев за утврђивање чињеница.

Текстуални опис одговара фотографијама лица места у списима предмета.

Овако описано чињенично стање садржано је и у образложењу побијаног првостепеног решења.

На утврђено чињенично стање правилно је примењено материјално право.

Неосновано се жалбом указује на одредбе Закона о управљању отпадом ( „ Службени гласник РС“, бр.36/2009, 88/2010, 14/2016 и 95/2018-др. закон) јер се овим законом дефинише:

чланом 7. став 1. тачка 1) -3) прецизирају се врсте отпада у смислу овог закона и то: комунални (кућни) отпад, комерцијални отпад и индустријски отпад,

Чланом 5. став 1. дефинишу се поједине врсте отпада:

- тачком13) дефинише се да комунални отпад јесте отпад из домаћинстб (кућни отпад) као и други отпад који је због своје природе или састава сличан отпаду из домаћинства,

-тачком 11) дефинише се да комерцијални отпад јесте отпад који настаје у предузећима, установама и другим институцијама које се у целини или делимично баве трговином, услугама, канцеларијским пословима, спортом, рекреацијом или забавом, осим отпада из домаћинства и индустријског отпада;

- тачком 7) дефинише се да индустријски отпад јесте отпад из било које индустрије или са локације на којој се налази индустрија, осим јаловине и пратећих минералних сировина из рудника и каменолома.

члан 4, став 2. тачка 4) одређује да се овај закон не примењује на отпад који настаје при истраживању, ископавању, експлоатацији, припреми и складиштењу минералних сировима, као и при раду у каменоломима на које се примењују прописи о управљању рударским отпадом.

 -чланом 43 се дефинише управљање комуналним отпадом од стране јединице локалне самоуправе.

Имајући у виду одредбе Закона о управљању отпадом, односно врсте отпада које третира закон, првостепени орган је правилно донео решење о ненадлежности јер се у конкретном случају ради шљаци из ложишта кречана и сличним материјама која не може да се подведе ни под комунални отпад ни под остале две категорије отпада (комерцијални и индустријски) тако да у овом случају није предвиђена надлежност инспектора заштите животне средине који је овлашћен за надзор над применом одредаба закона о управљању отпадом, а на чију надлежност неосновано указују жалиоци у наводима жалбе.

Законом о комуналним делатностима („Сл. Гласник РС“ бр. 88/2011, 104/2016 и 95/2018) чланом 2. дефинисано је да у комуналну делатност поред осталих спада и делатност управљања комуналним отпадом.

Члан 3. став 1. тачка 4) одређује шта се подразумева под управљањем комуналним отпадом и прецизира да је управљање комуналним отпадом сакупљање комуналног отпада, његово одвожење, третман и безбедно одлагање укључујући управљање, одржавање, санирање и затварање депонија, као и селекција секундарних сировина и одржавање, њихово складиштење и третман.

Чл.32. ст.2. наводи да инспекцијски надзор над спровођењем одредаба овог закон и републичких прописа донетих на основу овог закона, као и прописа јединице локалне самоуправе донетих на основу овог закона врши јединица локалне самоуправе преко општинских инспектора.

На основу одредаба овог закона, за контролу одлагања отпада - шљаке из ложишта кречана и сличних материја није надлежан комунални инспектор, те је са становишта поступања надлежног комуналног инспектора правилно донето ожалбено решење.

Имајући у виду и општинску Одлуку о комуналним делатностима ( „Службенилист града Ниша“, бр.22/2015) за чији је надзор у спровођењу надлежан комунални инспектор, правилно је поступајући инспектор утврдио да се у случају жалиоца не ради о одлагању смећа на јавној површини већ о одлагању на приватној површини те је и донео решење којим се огласио ненадлежним.

У складу са овлашћењим из члана 167. став 2. Закона о општем управном поступку донета је одлука као у изреци.

Против овог решења може се покренути управни спор у року од 30 дана од дана пријема решења.

ОПШТИНСКО ВЕЋЕ ОПШТИНЕ ГАЏИН ХАН

број:бр.06-355-595/18-III

У Гаџином Хану, дана 05.марта 2019. године ПРЕДСЕДНИК

 Саша Ђорђевић